Exqrch/javanese-Komodo-pixelgpt huggingface dataset:
Fosfor wujud nonlogam, kanthi valènsi akèh, kalebu golongan nitrogen, akèh ditemoni ing waton fosfat anorganik lan sajeroning kabèh sel urip nanging ora tau ditemoni ing wangun unsur bébasé
Fosfor reaktif banget, mancaraké pendhar cahya sing lemah nalika nggabung karo oksigèn, tinemu ing manéka bentuk, lan wujud unsur wigati sajeroning makluk urip
Kagunaan fosfor sing paling wigati yaiku sajeroning panggawéyan lemi, lan kanthi wiyar dipigunakaké ing bahan panjeblug, rèk, mbang api, pestisida, odhol, lan dhéterjèn
Unsur iki tinemu déning Hannig Brand taun 1669 ing Hamburg,Jerman
Panjenengané nemu unsur iki kanthi cara 'nyuling' banyu urin liwat prosès panguapan lan sawisé panjenengané nguapaké 50 ember banyu urin, panjenengané lagi nemu unsur sing dikarepaké
Jeneng asalé saka basa Latin yaiku "phosphoros" sing tegesé 'panggawa padhang' amarga kaunikané yaiku sumunar sajeroning peteng (glow-in-the dark)
Lumrahé fosfor mbentuk padhetan putih sing pliket lan ambuné ora énak nanging nalika murni dadi ora ana wernané lan transparan
Nonlogam iki ora larut ing air, nanging larut ing karbon disulfida
Fosfor murni kobong kanthi spontan ing udara mbentuk fosfor pentoksida
Fosfor bisa ada ing patang wujud utawa luwih alotrop: putih (utawa kuning), abang, lan ireng (utawa ungu)
Sing paling umum yaiku fosfor abang lan putih, kaloroné nglompok ing papat atom sing dhapuré tetrahedral
Fosfor putih kobong nalika sentuhan karo udara lan bis amalih dadi fosfor abang nalika kena panas utawa cahya
Fosfor putih uga bisa ana ing kaanan alfa lan beta sing dipisahaké déning suhu transisi -3,8 °C
Fosfor abang rélatif luwih stabil lan nyublim ing suhu 170 °C lan tekanan uwab 1 atm, nanging kobong amarga tumbukan utawa gèsèkan
Alotrop fosfor ireng duwé struktur kaya grafit – atom-atom kasusun ing lapisan-lapisan heksagonal sing nglantaraké listrik.
Abdul Aziz Angkat Abdul Aziz Angkat (10 Januari 1958 - 3 Fèbruari 2009) iku sawijining pulitikus Indonesia
Sadurungé tilar donya dhèwèké njabat dadi kepala DPRD provinsi Sumatra Lor
Minangka kepala DPRD iki ing Medan, dhèwèké dikroyok amuk massa sing gela lan banjur dadi serangan jantung lan tilar donya
Masalahé ya iku prakara pemekaran provinsi Sumatra Lor
Massa nuntut supaya provinsi Tapanuli sigra dianakaké.
Tebon, Padangan, Bajanegara Tebon, iku salah siji désa ing Kacamatan Padangan, Kabupatèn Bojanegara, Provinsi Jawa Wétan, Indonésia
Désa iki dunungé ana ing sisih kidul-kulon kacamatan Padangan, wewatesan sisih kulon lan sisih lor karo Bengawan Sala lan Kacamatan Cepu Jawa Tengah, ing sisih wétan karo désa Prangi kacamatanPadangan.
Cendana, Padangan, Bajanegara Cendono, iku désa ing Kacamatan Padangan, Kabupatèn Bojanegara, Provinsi Jawa Wétan, Indonésia
Désa iki wewatesan: ing sisih lor karo désa Padangan lan désa Kuncèn, ing sisih wétan karo désa Ngasinan, ing sisih kidul karo désa Purwareja, ing sisih kulon karo désa Sidareja kacamatan Padangan.
Padangan, Padangan, Bajanegara Padangan iku désa ing Kacamatan Padangan, Kabupatèn Bojanegara, Provinsi Jawa Wétan, Indonésia
Désa iki wewatesan: ing sisih lor karo Bengawan Sala lan kacamatan Kasiman, ig sisih wétan karo désa Kuncan, ing sisih kidul karo désa Cendono, ing sisih kulon karo désa Sidareja lan désa Dengok.
Dengok, Padangan, Bajanegara Dengok iku désa ing Kacamatan Padangan, Kabupatèn Bojanegara, Provinsi Jawa Wétan, Indonésia
Désa iki wewatesan: ing sisih lor karo Bengawan Sala lan kacamatan Kasiman, ing sisih wétan karo désa Padangan, ing sisih kidul karo désa Nguken, ing sisih kulon karo Bengawan Sala lan kacamatan Cepu Jawa Tengah.
Nguken, Padangan, Bajanegara Nguken iku désa ing Kacamatan Padangan, Kabupatèn Bojanegara, Provinsi Jawa Wétan, Indonésia
Désa iki wewatesan: ing sisih lor karo désa Dengok, ing sisih wétan karo désa Padangan lan ing sisih kulon karo Bengawan Sala lan kacamatan Cepu Jawa Tengah.
Banjarja, Padangan, Bajanegara Banjarja, (cara Indonésia: Banjarjo) iku désa ing Kacamatan Padangan, Kabupatèn Bojanegara, Provinsi Jawa Wétan, Indonésia
Désa iki dunungé ana gisiking Bengawan Sala, lan wewatesan: ing sisih lor karo Bengawan Sala lan kacamatan Kasiman, ing sisih wétan karo désa Kebonagung, ing sisih kidul karo désa Ngradin, lan ing sisih kulon karo désa Kuncen.
Kebonagung, Padangan, Bajanegara Kebonagung iku désa ing Kacamatan Padangan, Kabupatèn Bojanegara, Provinsi Jawa Wétan, Indonésia
Désa iki wewatesan: ing sisih lor karo Bengawan Sala lan kacamatan Kasiman, ing sisih wétan lan kidul karo désa Kendung, ing sisih kulon karo désa Banjarja lan désa Ngradin.
Kendung, Padangan, Bajanegara Kendung iku désa ing Kacamatan Padangan, Kabupatèn Bojanegara, Provinsi Jawa Wétan, Indonésia
Désa iki wewatesan: ing sisih lor karo Bengawan Sala, ing sisih wétan lan kidul karo kacamatan Purwasari, ing sisih kulon karo désa Ngradin lan désa Kebonagung.
Kuncèn, Padangan, Bajanegara Kuncèn iku désa ing Kacamatan Padangan, Kabupatèn Bojanegara, Provinsi Jawa Wétan, Indonésia
Désa iki wewatesan ing sisih lor karo Bengawan Sala, ing sisih wétan karo désa Kebonagung, ing sisih kidul karoSanareja lan désa Ngasinan, ing sisih kulon karo désa Padangan lan désa Cendana
Amarga dumunung ing gisiking Bengawan Sala, mula désa ini sok katerjang banjir yèn Bengawan Sala nuju rob
Désa iki uga dumunung ing dalan gedhé Cepu-Surabaya.
Ngasinan, Padangan, Bajanegara Ngasinan iku désa ing Kacamatan Padangan, Kabupatèn Bojanegara, Provinsi Jawa Wétan, Indonésia
Désa iki wewatesan: ing sisih lor karo désa Kuncen, ing sisih wétan karo désa Sanareja, ing sisih kidul karo désa Ngeper, ing sisih kulon ksro désa Purwareja lan désa Cendono.
Sanareja, Padangan, Bajanegara Sanareja, (cara Indonésia: Sonorejo) iku désa ing Kacamatan Padangan, Kabupatèn Bojanegara, Provinsi Jawa Wétan, Indonésia
Désa iki wewatesan: ing sisih lor karo désa Kuncen, ing sisih wétan karo désa Ngradin, ing sisih kidul karo kacamatan Purwasari, ing sisih kulon karo désa Ngasinan.
Sidareja, Padangan, Bajanegara Sidareja, (cara Indonésia: Sidorejo) iku désa ing Kacamatan Padangan, Kabupatèn Bojanegara, Provinsi Jawa Wétan, Indonésia
Désa iki wewatesan; ing sisih lor karo désa Nguken, ing sisih wétan karo désa Cendono, ing sisih kidul karo désa Purwareja lan ing sisih kulon karo Bengawan Sala lan kacamatan Cepu, kabupatèn Blora Jawa Tengah.
Titanoboa Titanoboa (Boa Titan) iku kalebu génus ula sing urip sakiwa-tengené 60 nganti 58 yuta taun kapungkur ing période Paleosen
Siji-sijiné spésies ing génus iki sing ditepungi ya iku "Titanoboa cerrejonensis", ula gedhé dhéwé sing naté tinemu
cerrejonensis" nduwé dawa 13 m mawa aboté punjul 1.100 kg, lan nduwé amba 1 m
cerrejonensis" tinemu ing tambang batu bara Cerrejón ing Kolombia lor-wétan taun 2009.
Karbohidrat Karbohidrat ('hidrat saka karbon', hidrat areng) utawa sakarida (saka basa Yunani "σάκχαρον", sákcharon, ateges "gula") iku sagolongan gedhésenyawa organik kang paling akèh ing bumi
Karbohidrat duwé manéka fungsi sajeroning awak makluk urip, mligi minangka bahan bakar (upamané glukosa), cadhangan pangan (upamané pati ing tetuwuhan lan glikogen ing kéwan), lan materi pambangun (upamané selulosa ing tetuwuhan, kitin ing kéwan lan jamur)
Ing prosès fotosintesis, tuwuhan ijo ngowahi karbon dioksida dadi karbohidrat
Sacara biokimia, karbohidrat iku polihidroksil-aldehida utawa polihidroksil-keton, utawa senyawa kang ngasilaké senyawa-senyawa iki yèn dihidrolisis
Karbohidrat ngandhut gugus fungsi karbonil (minangka aldehida utawa keton) lan akèh gugus hidroksil
Ing awalé, istilah karbohidrat dipigunakaké kanggo golongan senyawa kang duwé rumus (CH2O)"n", yaiku senyawa-senyawa kang "n" atom karboné katon kahidrasi déning "n" molekul banyu
Sanajan mangkono, ana uga karbohidrat kang ora duwé rumus mangkono lan ana uga kang ngandhut nitrogén, fosforus, utawa sulfur
Wujud molekul karbohidrat paling prasaja kasusun saka siji molekul gula prasaja kang ingaran monosakarida, contoné glukosa, galaktosa, lan fruktosa
Akèh karbohidrat wujud polimèr kang kasusun saka molekul gula kang karangké dadi ranté kang dawa sarta bisa uga duwé cawang-cawang, ingaran polisakarida, contoné pati, kitin, lan selulosa
Saliyané monosakarida lan polisakarida, ana uga disakarida (rerangkèn loro monosakarida) lan oligosakarida (rangkéyan sapérangan monosakarida)
Fotosintesis nyawisaké pangan kanggo mèh kabèh kauripan ing bumi, minangka cara langsung utawa ora langsung
Organisme autotrof kaya ta tetuwuhan ijo, baktèri, lan alga fotosintetik mupangataké asil fotosintesis kanthi langsung
Sauntara iku, mèh kabèh organisme heterotrof, kalebu manungsa, bener-bener gumantung marang organisme autotrof kanggo olèh pangan
Ing prosès fotosintesis, karbon dioksida diowahi dadi karbohidrat kang banjur bisa dipigunakaké kanggo nyintesis materi organik liyané
Karbohidrat kang diasilaké déning fotosintesis yaiku gula mawa karbon telu kang dijenengi gliseraldehida 3-fosfat
Senyawa iki wujud bahan dhasar senyawa-senyawa liya kang dipigunakaké langsung déning organisme autotrof, upamané glukosa, selulosa, lan pathi
Peran minangka bahan bakar lan nutrisi
Karbohidrat nyawisaké kabutuhan dhasar kang diperlokaké badan makluk urip
Monosakarida, mligi glukosa, wujud nutrien utama sèl
Contoné, ing vèrtebrata, glukosa mili sajeroning ilèning getih saéngga sumadya kanggo kabèh sèl badan
Sel-sèl badan mau nyerep glukosa lan njupuk tenaga kang kasimpen ing sanjeroning molekul mau ing prosès respirasi selular kanggo nglakokaké sèl-sèl badan
Saliyané iku, ragangan karbon monosakarida uga duwé fungsi minangka bahan baku kanggo sintesis jinis molekul organik cilik liyané, kalebu asem amino lan asem lemak
Minangka nutrisi kanggo manungsa, 1 gram karbohidrat duwé angka ènergi 4 Kalori
Sajeroning menu pangan wong Asia Kidul-wétan kalebu Indonésia, lumrahé kandhutan karbohidrat cukup dhuwur, yaiku antara 70–80%
Bahan pangan sumber karbohidrat iki contoné pari-parian utawa serealia (gandum lan beras), umbi-umbian (kenthang, singkong, ubi jalar), lan gula
Sanajan mangkono, daya cerna badan manungsa marang karbohidrat manéka warna gumantung saka sumberé, yaiku variasi antara 90%–98%
Serat ngurangi daya cerna karbohidrat dadi 85%
Manungsa ora bisa nyerna selulosa saéngga serat selulosa kang dikonsumsi manungsa mung liwat ngliwati saluran pancernan lan metu bareng feses.
Serat-serat selulosa ngikis dinding saluran pancernan lan ngrangsang ngetokaké ilu kang mbantu pangan ngliwati saluran pancernan kanthi lancar saéngga selulosa ingaran minangka pérangan wigati ing menu pangan kang séhat
Conto panganan kang sugih banget serat selulosané yaiku woh-wohan seger, janganan, lan wiji-wijian
Saliyané minangka sumber ènergi, karbohidrat uga duwé fungsi kanggo njaga kaseimbangan asem basa ing njero badan#ALIH , duwé peran wigati ing prosès metabolisme sajeroning badan, lan pambentuk struktur sèl kanthi ngiket protéin lan lemak
Peran minangka cadhangan ènergi
Sapérangan jinis polisakarida duwé fungsi minangka materi simpenan utawa cadhangan, kang mengkoné bakal dihidrolisis kanggo nyawisaké gula kanggo sèl nalika diperlokaké
Pathi wujud sawijining polisakarida simpenan ing tetuwuhan
Tetuwuhan numpuk pathi minangka granul utawa butiran ing sanjeroning organel plastid, kalebu kloroplas
Kanthi nyintesis pathi, tetuwuhan bisa numpuk lan nyimpen kaluwihan glukosa
Glukosa wujud bahan bakar sèl kang utama, saéngga pathi wujud ènergi cadhangan
Sauntara iku, kéwan nyimpen polisakarida kang ingaran glikogen
Manungsa lan vèrtebrata liyané nyimpen glikogen mligi sajeroning sèl ati lan otot
Panguraian glikogen ing sèl-sèl iki bakal ngeculaké glukosa nalika kabutuhan gula mundhak
Sanajan mangkono, glikogen ora bisa diandhelaké minangka sumber ènergi kéwan kanggo jangka wektu kang suwé
Glikogen simpenan bakal kakuras entèk mung ing wektu sadina kajaba yèn dipulihaké manèh kanthi ngonsumsi pangan
Peran minangka materi pambangun
Organisme yasa materi-materi kuwat saka polisakarida struktural
Contoné, selulosa yaiku komponèn utama dinding sèl tetuwuhan
Selulosa asifat kaya srabut, alot, ora larut ing air, lan tinemu mligi ing gagang, batang, pang, lan kabèh pérangan ngandhut kayu saka jaringan tetuwuhan
Kayu mligi kagawé saka selulosa lan senyawa polimer liya, contoné hemiselulosa lan pektin
Sauntara iku, kapas kagawé mèh kabèh saka selulosa
Polisakarida struktural wigati liyané yaiku kitin, karbohidrat kang nyusun ragangan njaba (eksoskeleton) arthropoda (gegremet, angga-angga, crustacea, lan kéwan-kéwan liya sajinis)
Kitin murni mèmper kaya kulit, nanging bakal saya atos nalika dilapisi kalsium karbonat
Kitin uga tinemu ing dinding sèl minangka jinis fungi
Sauntara iku, dinding sèl baktèri kagawé saka struktur gabungan karbohidrat polisakarida kanthi peptida, ingaran peptidoglikan
Dinding sèl iki minangka sawijining kulit kaku lan duwé pori mbungkus sèl kang mènèhi perlindungan fisik kanggo membran sèl kang empuk lan sitoplasma sajeroning sèl.
Maurice Wilkins Maurice Hugh Frederick Wilkins CBE FRS (15 Dhésèmber 1916 – 5 Oktober 2004) punika fisikawan Selandia Baru-Britania Raya ingkang nyambut damel ing proyèk bom atom ing Univèrsitas California salaminipun Perang Donya II
Wilkins salajengipun pindhah dhateng studi ngenani DNA lan nggaji Rosalind Elsie Franklin minangka asistèn
Kekalihipun nggarap studi difraksi sinar X ingkang nedahaken modhèl asli James D
Kekalihipun nedahaken bilih modhèl roncèn dhobel ingkang salajengipun dipunmangertos leres cocog kaliyan data puniku
Kanthi alasan puniki, Wilkins nampi Penghargaan Nobel ing Fisiologi utawi Kadhokteran 1962 James Watson lan Francis Crick
Karya Rosalind Franklin piyambak ing mangsa ngajeng boten dipunakeni.
Grinting, Bulakamba, Brebes Grinting iku salah siji désa / kalurahan ing Kecamatan Bulakamba, Kabupatèn Brebes, provinsi Jawa Tengah, Indonésia
Situs wong grinting http://wonkgrinting.blogspot.com
Quneitra Quneitra (utawa "Al Qunaytirah", "Qunaitira", "Kuneitra"; Arab: ‎) iku sawijining kutha sing sapérangan gedhé wis ancur lan ditinggal sing ndunungi lan papané ana ing Suriah kidul-kulon
Kutha iki sajatiné ibukutha kagubernuran Quneitra ing sawijining lebak ing Dataran Dhuwur Golan ing kadhuwuran 1.010 mèter
Quneitra diadegaké déning yasané Kakaisaran Ottoman minangka enggon lèrèn kanggo kafilah sing menyang Damaskus
Sawisé iku kutha iki dadi kutha garnisun mawa sing ndunungi 20.000 jiwa sing enggoné stratégis cedhak garis gencatan senjata karo Israèl
Ing tanggal 10 Juni 1967, ing dina pungkasan Perang Enem Dina, Quneitra direbut Israèl
Banjur sawisé iku direbut bali déning Suriah ing taun 1973 nalika Perang Yom Kippur, nanging but Israèl bisa ngrebut bali manèh
Kutha iki mèh rusak kabèh sadurungé dibalèkaké déning Israèl ing sasi Juni 1974
Israèl naté dikritik tajem déning PBB amarga ngrusak kutha iki
Sawalikané Israèl uga ngritik Suriah amarga ora ngrénovasi Quneitra
Quneitra iku ibukutha Kagubernuran Quneitra, satunggaling tlatah ing kidul-kuloné Suriah sing tlatahé ya iku kabèh tlatah Dataran Dhuwur Golan
Kutha Quneitra iku ing pérangan Golan sing dikuwasani Suriah
Israèl ngeklaim Dataran Golan sing dikontrol nangin ora diakoni déning Donya Internasional lan tlatah iku dianggep tlatah pendhudhukan miturut hukum internasional.
Pratélan panampa Nobel Fisiologi utawa Kadhokteran Pangaji-aji Nobel Fisiologi utawi Kadhokteran (Inggris: "Nobel Prize in Physiology or Medicine"; Swèdhen lan Nurwègen: "Nobelpriset i fysiologi eller medicin") punika satunggal saking gangsal Pangaji-aji Nobel ingkang dipunwontenaken saking panyuwunan déning pamanggih lan indhustrialis Swèdhen Alfred Nobel
Bebungah Nobel punika dipunparingaken dhumateng tiyang ingkang paling sregep ngleksanakaken gayutan ingkang asifat internasional, pamadeg owahan perdamaian utawi ngéupados ngurangi utawi ngicalaken paperangan
Pangaji-aji Nobel ing Fisiologi utawi Kadhokteran dipunparingaken kanggé panemu wigatos salebeting babagan kadhokteran lan fisiologi
Pariwaranipun boten dipunlampahaken ing tanggal tinentu, nanging limrahipun dipunleksanakaken nalika dinten Senin pertengahan Oktober
Pariwaranipun dipunlangsungaken ing gedhong Institut Nobel lan sampun dados prastawa ageng
Bebungahipun piyambak dipunparingaken saben taunipun saben tanggal 10 Dhésèmber, tanggal ing pundi Alfred Nobel tilar donya nalika taun 1896
Saking taun 1905 dumugi taun 1946, upacara panganugerahanipun dipunwontenaken ing Institut Nobel, salajengipun wiwit taun 1947 dipunselenggarakaken ing aula Univèrsitas Oslo, lajeng nalika taun 1990 dipunpindahaken dhumateng balai kutha Oslo
Ing ngandhap punika pratélan para panampi Bebungah Nobel Fisiologi utawi Kadhokteran wiwit taun 1901:
Ginjel Ginjel iku organ ekskresi ing vertebrata kang dhapuré mèmper kacang
Minangka péranganing sistem urin, ginjel duwé fungsi nyaring regetan (mligi urea) saka getih lan mbuwang bareng karo banyu mawa wujud urin
Cabang saka kadhokteran kang nyinaoni ginjel lan panyakité diarani nefrologi
Manungsa duwé sepasang ginjel kang ana ing mburi weteng utawa abdomen
Ginjel iki ana ing tengen lan kiwa balung mburi, sangisoré ati lan limpa
Ing pérangan ndhuwur ("superior") ginjel ana klanjer adrenal (uga diarani "klanjer suprarenal")
Ginjel asifat retroperitoneal|"retroperitoneal", kang tegesé ana ing mburi peritoneum kang nglapisi gronggongan abdomen
Loro ginjel mau ana ing kiwa-tengené vertebra T12 nganti L3
Ginjel tengen racaké papané rada medhun tinimbang ginjel kiwa kanggo mènèhi papan ati
Sabagéyan saka pérangan ndhuwur ginjel dilindhungi déning iga angka sewelas lan rolas
Ginjel dibungkus déning rong lapisan lemak (lemak perirenal lan lemak pararenal) kang mbiyantu ngredhem goncangan
Nggon wong diwasa, saben ginjel duwé ukuran dawa watara 11 cm lan kandelé 5 cm kanthi bobot watara 150 gram
Ginjel duwé wujud kaya kacang mawa lekukan kang ngadhep lumebu
Ing saben ginjel ana bukaan kang diarani hilus|hilus kang ngubungaké arteri renal, vena renal, lan ureter.
Gregor Mendel Gregor Johann Mendel (#ALIH) dipunsepakati minangka Bapak Pangadeg Genetika
Manggèn ing Brno (Jerman: Brunn), Ostenrik (sapuniki péranganing Républik Ceko), panjenenganipun punika satunggiling rahib Katulik ingkang ugi mucal dhateng sekolah
Raos péngin mangertosipun ingkang inggil nuntun panjenenganipun nglampahi pedamelan pasilangan lan pamurnèn tuwuhan ercis
Liwat pacobènipun puniki panjenenganipun nyimpulaken sapérangan aturan ('kukum') ngenani pawarisan sipat ingkang dipuntepangi kanthi nama Hukum Pawarisan Mendel.
Alfred Hershey Alfred Day Hershey (Owosso, Michigan, 4 Dhésèmber 1908 - 22 Mèi 1997) punika satunggiling bakteriolog lan genetikawan Amérika Sarékat
Sinau kimia lan pikantuk gelar dhoktor salebeting bakteriologi taun 1934 saking Univèrsitas Michigan
Ing taun 1950 panjenenganipun pindhah dhateng Carnegie Institute ing pérangan genetika ing Washington DC
kanggé karyanipun ing mekanisme replikasi virus lan struktur genetikanipun panjenenganipun nampi Penghargaan Nobel Fisiologi utawa Kadhokteran ing taun 1969 sesarengan kaliyan Salvador Luria lan Max Ludwig Henning Delbrück.
Heliks Heliks saka tembung Yunani "έλικας/έλιξ", iku wujud mlungker kaya siji pegas, sekrup utawa andha spiral
Heliks iku wigati banget sajeroning èlmu hayat ngèlingi DNA iku dhapuré heliks lan akèh Protein duwé substruktur wujud gheliks ditepungi minangkahelix alfa Heliks bisa mlungker ngiwa utawa nengen, kanthi siji tumpuan ing tengah, yèn obahan saarah dom jam saka tumpuan heliks ngadoh saka pangamat, mila Helix mau mlungker nengen, lan yèn obahan saarah dom jam saka tumpuan helix nyeraki pangamat mila helix mau mlungker
nyeraki pangamat mila helix mau mlungker ngiwa
Ketangan (utawa Kiralitas) iku properti saka Heliks
Sawijining heliks sing mlungker nengen ora bisa diputer utawa diwalik saéngga dadi mlungker ngiwa, kejaba yèn dideleng liwat kaca , lan sawaliké
Akèh-akèhé sekrup perkakas mlungker nengen
Heliks alfa sajeroning èlmu hayat lan uga wujud A lan B saka DNA iku heliks sing mlungker nengen
Nanging wujud Z saka DNA mlungker ngiwa
Let ulir saka siji heliks iku let saka siji puteran penuh saka heliks diukur saka tumpuan heliks.
Inti sel Inti sèl utawa nukleus sèl iku organel kang tinemu ing sèl eukariotik
Organel iki ngandhut sapérangan gedhé materi genetik sèl kanthi wujud molekul DNA linear dawa kang mbentuk kromosom bebarengan karo manéka jinis protéin kaya histon
Gen ing njeron kromosom-kromosom iki kang mbentuk genom inti sèl
Fungsi utama nukleus yaiku kanggo njaga integritas gen-gen mau lan ngontrol aktivitas sèl kanthi ngemunah èksprèsi gen
Saliyané iku, nukleus uga duwé fungsi kanggo ngorganisasi gen nalika dumadi panyigaran sèl, mrodhuksi mRNA kanggo ngode protéin, minangka papan sintesis ribosom, papan dumadiné replikasi lan transkripsi saka DNA, sarta ngatur kapan lan ing ngendi èksprèsi gen kudu diwiwiti, dilakokaké, lan dirampungi
Nukleus wujud organel pisanan kang tinemu, kang pisanan didheskripsikaké déning Franz Bauer taun 1802 lan dijabaraké luwih dhetil déning ahli botani Sekotlan, Robert Brown ing taun 1831
Elemen struktural utama nukleus yaiku "membran inti", sawijining membran lapis dhobel kang mbungkus sakabèhaning organel lan misahaké pérangan inti karo sitoplasma sèl, sarta "lamina inti", sawijining struktur sajeroning nukleus kang mènèhi panjurung mekanis kaya sitoskeleton kang nyokong sèl kanthi kasluruhan
Sacara garis gedhé, membran inti kapérang saka telung pérangan, yaiku membran njaba, ruwang perinuklear, lan membran njero
Membran njaba nukleus sinambung karo retikulum endoplasma (RE) kasar lan sumebar karo ribosom
Sifat membran inti kang ora permeabel marang sapérangan gedhé molekul marakaké nukleus merlokaké pori inti supaya molekul bisa obah ngliwati membran
Pori nukleus kaya trowongan kang ana ing membran nukleus kang fungsiné ngubungaké nukleoplasma karo sitosol
Fungsi utama saka pori nukleus yaiku kanggo srana pangijolan molekul antarané nukleus karo sitoplasma
Molekul kang metu, akèh-akèhé mRNA, dipigunakaké kanggo sintesis protéin
Pori nukleus kasusun saka 4 subunit, yaiku subunit kolom, subunit anular, subunit lumenal, lan subunit ring
Subunit kolom duwé fungsi ing pambentukan dinding pori nukleus, subunit anular gunané kanggo mbentuk spoke kang ngarah nuju tengah saka pori nukleus, subunit lumenal ngandhut protéin transmembran kang nempelaké komplèks pori nukleus marang membran nukleus, éwadéné subunit ring duwé fungsi kanggo mbentuk lumah sitosolik (adhep-adhepan karo sitoplasma) lan nuklear (adhep-adhepan karo nukleoplasma) saka komplèks pori nukleus
Sanajan pérangan njero nukleus ora ngandhut badan kang diwatesi déning membran, isi nukleus ora sragam lan duwé sapérangan badan subnukleus kang kadhapur saka protéin-protéin unik, molekul RNA, sarta gugus DNA
Conto utama saka badan subnukleus yaiku nukleolus, kang mligi kalibat sajeroning pambentukan ribosom
Sawisé diprodhuksi déning nukleolus, ribosom dièkspor nuju sitoplasma kanggo nindakaké fungsi translasi mRNA.
Organel Ing babagan biologi sèl, organel iku saka pérangan struktur kanthi fungsi mirunggan kang ngambang ing sitoplasma sèl eukariot
Biyèn, organel ditepungi kanthi migunakaké mikroskop, uga migunakaké fraksinasi sèl
Sapérangan organel kang mungel asalé saka baktèri endosimbion: Organel liyané kalebu: Struktur-struktur liya kang ana kaitané:
Sitologi Biologi sel (uga karan sitologi, saka basa Yunani "kytos", "wadhah") iku èlmu kang nyinaoni sèl
Bab kang disinaoni sajeroning biologi sèl nyakup sipat-sipat fisiologis sèl kaya ta struktur lan organel kang ana ing njeron sèl, lingkungan lan antaraksi sel, dhaur urip sèl, panyigaran sèl lan fungsi sel (fisiologi), nganti patining sel
Bab-bab mau disinaoni ing skala mikroskopik uga ing skala molekular, lan sel biologi nliti organisme mawa sèl tunggal kaya ta baktèri uga sèl-sèl kaspesialisasi ing organisme multisel kaya ta manungsa
Kawruh ngenani komposisi lan cara tandang gawéné sèl wujud babagan paling dhasar kanggo kabèh babagan èlmu biologi
Kawruh ngenani pepadhan lan prabédan ing antarané manéka jinis sel iku babagan wigati mligi kanggo babagan biologi sèl lan biologi molekular
Pepadhan lan prabédan paling dhasar mau nuwuhaké téma pamanunggal, kang mungelaké prinsip-prinsip kang disinaoni saka sawijining sèl diekstrapolasikaké lan digeneralisasikaké ing jinis sèl liya
Panalitèn biologi sèl gegandhèngan raket karo génétika, biokimia, biologi molekular, lan biologi perkembangan
Prosès-prosès sajeroning biologi sèl
Protein disintesis déning ribosom ing sitoplasma
Prosès mau juga dikenal minangka translasi protéin utawa biosintesis protéin